Francesa akcipitro

La Francesa akcipitro (Accipiter francesiae) estas taga rabobirdo el familio de Akcipitredoj kiu inkludas ankaŭ multajn aliajn tagajn rabobirdojn kiel agloj, buteoj kaj cirkuoj.

La nomiga subspecio, A. f. francesiae, estas endemia de Madagaskaro. La raso el insulo Anjuano de Komoroj, nome Accipiter francesiae pusillus estas eble formortinta.

Temas pri malgranda afrotropisa akcipitro kun bela kolorkontrasto inter ardezgriza dorso kaj blankaj subaj partoj kun tre fajna kaj svaga horizontala strieco. La kapo estas iom pli helgriza kun flavaj irisoj kaj vaksaĵo. Ankaŭ la kruroj estas flavaj. La beko estas nigreca kaj tre hokoforma kiel ĉe aliaj akcipitredoj.

La nomo rememoras Lady Frances Cole, edzino de la guberniestro de la Kaba Kolonio nome Lowry Cole.

 Referencoj 

Kategorio:Akcipitroformaj
Kategorio:Akcipitredoj
Kategorio:Afrotropisa faŭno
Kategorio:Birdoj de Afriko